CELEX: 62010CN0203
Language: el
Date: 2010-04-26 00:00:00
Title: Υπόθεση C-203/10: Αίτηση για την έκδοση προδικαστικής αποφάσεως, την οποία υπέβαλε το Varhoven administrativen sad na Republika Balgaria (Βουλγαρία) στις 26 Απριλίου 2010 — Αναπληρωτής διευθυντής της διευθύνσεως «Προσβολή και διαχείριση της εκτελέσεως» της κεντρικής διοικήσεως της Εθνικής Υπηρεσίας Εσόδων κατά Auto Nikolovi OOD

17.7.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 195/5
            
         Αίτηση για την έκδοση προδικαστικής αποφάσεως, την οποία υπέβαλε το Varhoven administrativen sad na Republika Balgaria (Βουλγαρία) στις 26 Απριλίου 2010 — Αναπληρωτής διευθυντής της διευθύνσεως «Προσβολή και διαχείριση της εκτελέσεως» της κεντρικής διοικήσεως της Εθνικής Υπηρεσίας Εσόδων κατά Auto Nikolovi OOD
   (Υπόθεση C-203/10)
   2010/C 195/09
   Γλώσσα διαδικασίας: η βουλγαρική
   
      Αιτούν δικαστήριο
   
   Varhoven administrativen sad na Republika Balgaria
   
      Διάδικοι στην υπόθεση της κύριας δίκης
   
   
      Αναιρεσείων: Αναπληρωτής διευθυντής της διευθύνσεως «Προσβολή και διαχείριση της εκτελέσεως» της κεντρικής διοικήσεως της Εθνικής Υπηρεσίας Εσόδων
   
      Αναιρεσίβλητη: Auto Nikolovi OOD
   
      Προδικαστικά ερωτήματα
   
   
               1)
            
            
               Περιλαμβάνει η οριζόμενη στο άρθρο 311, παράγραφος 1, σημείο 1, της οδηγίας 2006/112/ΕΚ του Συμβουλίου, της 28ης Νοεμβρίου 2006, σχετικά με το κοινό σύστημα φόρο προστιθέμενης αξίας (1), έννοια «μεταχειρισμένα αγαθά» και τα μεταχειρισμένα κινητά αντικείμενα τα οποία δεν είναι εξατομικευμένα κατά τέτοιο τρόπο (μέσω της μάρκας, του μοντέλου, του αριθμού σειράς, του έτους κατασκευής κ.λπ.) ώστε να διαφέρουν από τα λοιπά αντικείμενα του ιδίου είδους, αλλά προσδιορίζονται βάσει των χαρακτηριστικών του γένους;
            
         
               2)
            
            
               Παρέχεται στα κράτη μέλη, με τη φράση «όπως ορίζονται από τα κράτη μέλη» του άρθρου 311, παράγραφος 1, σημείο 1, της οδηγίας 2006/112/ΕΚ του Συμβουλίου, η δυνατότητα να ορίζουν τα ίδια την έννοια «μεταχειρισμένα αγαθά», ή πρέπει ο ορισμός της εννοίας αυτής τον οποίο δίδει η οδηγία να επαναλαμβάνεται χωρίς παρεκκλίσεις στον εθνικό νόμο;
            
         
               3)
            
            
               Απηχεί η προβλεπόμενη στην εθνική διάταξη απαίτηση να είναι εξατομικευμένα τα μεταχειρισμένα αγαθά το γράμμα και το πνεύμα του κοινοτικού ορισμού των «μεταχειρισμένων αγαθών»;
            
         
               4)
            
            
               Μπορεί να θεωρηθεί, ενόψει των σκοπών που μνημονεύει η 51η αιτιολογική σκέψη της οδηγίας 2006/112/ΕΚ του Συμβουλίου, ότι η περιεχόμενη στο άρθρο 314, παράγραφος 1, της οδηγίας 2006/118/ΕΚ φράση «εφόσον τα αγαθά αυτά του παραδόθηκαν εντός της Κοινότητας» περιλαμβάνει και την εισαγωγή μεταχειρισμένων αγαθών τα οποία εισήχθησαν από τον ίδιο τον υποκείμενο στον φόρο μεταπωλητή;
            
         
               5)
            
            
               Στην περίπτωση κατά την οποία το καθεστώς του περιθωρίου κέρδους μπορεί να εφαρμοστεί και στην παράδοση μεταχειρισμένων αγαθών από υποκείμενο στον φόρο μεταπωλητή ο οποίος εισήγαγε ο ίδιος τα αντικείμενα αυτά: Πρέπει το πρόσωπο, από το οποίο ο υποκείμενος στον φόρο μεταπωλητής έλαβε τα αντικείμενα αυτά να ανήκει σε κάποια από τις κατηγορίες προσώπων που μνημονεύει το άρθρο 314, στοιχεία α' έως δ';
            
         
               6)
            
            
               Είναι η απαρίθμηση των αγαθών στο άρθρο 320, παράγραφος 1, της οδηγίας 2006/112/ΕΚ του Συμβουλίου, περιοριστική;
            
         
               7)
            
            
               Πρέπει το άρθρο 320, παράγραφος 1, πρώτο εδάφιο, και παράγραφος 2, της οδηγίας 2006/112/ΕΚ να ερμηνευθεί υπό την έννοια ότι αντιβαίνει σε αυτό η εθνική διάταξη δυνάμει της οποίας το δικαίωμα του υποκειμένου στον φόρο μεταπωλητή να εκπέσει τον φόρο προστιθέμενης αξίας που προκατέβαλε κατά την εισαγωγή μεταχειρισμένων αγαθών γεννάται και ασκείται κατά τη χρονική περίοδο κατά την οποία τα αντικείμενα αυτά παραδόθηκαν σε σχέση με μεταγενέστερη φορολογητέα παράδοση επί της οποίας ο υποκείμενος στον φόρο μεταπωλητής εφαρμόζει το κανονικό καθεστώς φορολογήσεως;
            
         
               8)
            
            
               Παράγουν τα άρθρα 314, στοιχεία α' έως δ', και 320, παράγραφος 1, πρώτο εδάφιο, και παράγραφος 2, της οδηγίας 2006/112/ΕΚ άμεσο αποτέλεσμα και μπορεί το εθνικό δικαστήριο να στηριχθεί απευθείας στα άρθρα αυτά σε μια περίπτωση όπως είναι η υπό κρίση;
            
         
      (1)  ΕΕ L 347, σ. 1.